《经盐山废县》
明代·杨文卿

何年移置青齐道，遗壤颓墉犹四围。
白露满田牛上冢，淡烟浮庙草钩衣。
客过都当瓦砾后，鹤来岂止人民非。
秦宫汉殿亦兴废，天地无穷哀雁飞。

作者简介：（1436—1497）明浙江鄞县人，字质夫。曾任刑部主事，累官山东提学副使。平居待人宽和，每临事则确然不可夺。为政廉，身后橐无余资，惟图书数箧而已。有《崧畦集》、《笔谈类稿》、《苕溪集》。